**แมเดลิน ยานา คอร์เบล อาลไบรต์** (อังกฤษ: Madeleine Jana Korbel Albright; 15 พฤษภาคม ค.ศ. 1937 – 23 มีนาคม ค.ศ. 2022) หรือชื่อเกิดคือ **มารี ยานา กอร์เบ-ลอวา** (เช็ก: *Marie Jana Körbelová*) เป็นนักการเมืองและนักการทูตชาวอเมริกัน เป็นสตรีคนแรกที่ได้ดำรงตำแหน่งรัฐมนตรีว่าการกระทรวงการต่างประเทศสหรัฐอเมริกา เธอถูกเสนอชื่อโดยประธานาธิบดี บิล คลินตัน ในวันที่ 5 ธันวาคม 1996 และได้รับการรับรองจากวุฒิสภาด้วยมติเอกฉันท์ 99–0 ต่อมาในปี 2012 เธอยังได้รับมอบเหรียญอิสรภาพประธานาธิบดีจากบารัก โอบามา และดำรงตำแหน่งเป็นผู้อำนวยการสำนักงานคณะกรรมการความสัมพันธ์ระหว่างประเทศ เธอยังสามารถพูดภาษาอังกฤษ, ฝรั่งเศส, รัสเซีย และ เช็ก ได้อย่างคล่องแคล่ว

เธอเกิดในเขตสมีชอฟของกรุงปราก ประเทศเชโกสโลวาเกีย ในครอบครัวที่มีบิดาเป็นนักการทูต ในช่วงที่เธอเกิดออกมานั้น เป็นช่วงที่เชโกสโลวาเกียมีสถานะเป็นรัฐเอกราชสั้นๆราว 20 ปีหลังได้รับเอกราชจากจักรวรรดิออสเตรีย-ฮังการีหลังสิ้นสุดสงครามโลกครั้งที่หนึ่ง ต่อมาเมื่อสงครามโลกครั้งที่สองอุบัติขึ้น นาซีเยอรมนีเข้ายึดครองเชโกสโลวาเกียและได้สั่งเนรเทศครอบครัวของเธอเนื่องจากบิดามีความสัมพันธ์กับผู้นำฝ่ายเสรีคนสำคัญของเชโกสโลวาเกีย ครอบครัวของเธออพยพไปยังลอนดอน สหราชอาณาจักร ในฐานะผู้ลี้ภัย และบิดาเข้าทำงานในรัฐบาลพลัดถิ่นแห่งเชโกสโลวาเกีย ภายหลังสงครามสิ้นสุด ครอบครัวของเธอก็ย้ายกลับไปยังปราก ต่อมาเมื่อบิดาของเธอได้เป็นทูตเชโกสโลวาเกียประจำยูโกสลาเวีย ครอบครัวของเธอก็ต้องย้ายไปยังกรุงเบลเกรด แต่เนื่องด้วยยูโกสลาเวียถูกปกครองด้วยระบอบคอมมิวนิสต์ ทำให้บิดาของเธอเกรงว่าหากส่งเธอเข้าเรียนที่นั่นอาจจะถูกปลูกฝังความคิดแบบลัทธิมากซ์ ด้วยเหตุนี้บิดาจึงให้เธอเรียนกับพี่เลี้ยงและจึงส่งเธอไปเรียนในสวิตเซอร์แลนด์ ซึ่งที่นั่นเธอได้เริ่มเรียนภาษาฝรั่งเศส และเปลี่ยนชื่อตัวจาก มารี เป็น แมเดลิน

ต่อมาเมื่อฝ่ายคอมมิวนิสต์ภายใต้การสนับสนุนของสหภาพโซเวียตได้ปกครองเชโกสโลวาเกีย ทำให้บิดาของเธอถูกปลด และได้ตำแหน่งใหม่ในสหประชาชาติโดยเป็นคณะผู้แทนสหประชาชาติประจำแคชเมียร์ โดยบิดาของเธอได้ตัดสินใจอพยพครอบครัวทั้งหมดไปยังสหรัฐอเมริกาผ่านทางอังกฤษ เพื่อที่จะได้พบเขาที่ในบางโอกาสเขาจะต้องเดินทางมายังสำนักงานใหญ่สหประชาชาติ โดยเรือออกเดินทางจากลอนดอนในวันที่ 5 พฤศจิกายน 1948 และถึงยังนิวยอร์กในวันที่ 11 พฤศจิกายน 1948 และครอบครัวก็เริ่มลงหลักปักฐานในเกาะลอง

อ้างอิง
-------

1. ↑  Albright, 2003, p. 9.
2. ↑  Albright, 2003, p. 15.
3. ↑  Albright, 2003, p. 4.
4. ↑  Albright, 2003, p. 17.
5. ↑  Albright, 2003, p. 18.

แหล่งข้อมูลอื่น
---------------


วิกิคำคมมีคำคมเกี่ยวกับ ***แมเดลิน อาลไบรต์***

* ข้อมูลการออกสื่อ บน ซี-สแปน
* 2007 commencement speech, Wellesley College เก็บถาวร 2012-02-22 ที่ เวย์แบ็กแมชชีน
* HarperCollins profile เก็บถาวร 2007-03-12 ที่ เวย์แบ็กแมชชีน (her publisher)


| ก่อนหน้า |  | แมเดลิน อาลไบรต์ |  | ถัดไป |
| --- | --- | --- | --- | --- |
| **วอร์เรน คริสโตเฟอร์** |  |  **รัฐมนตรีว่าการกระทรวงการต่างประเทศสหรัฐ คนที่ 64** (23 มกราคม ค.ศ. 1997 – 20 มกราคม ค.ศ. 2001) |  | **คอลิน พอเวลล์** |

| * ด
* ค
* ก
รัฐมนตรีว่าการกระทรวงการต่างประเทศสหรัฐ |
| --- |
|  | เจฟเฟอร์สัน · แรนดอล์ฟ · ฟิเกอริง · มาร์แชล · แมดิสัน · สมิท · มอนโร · แอดัมส์ · เคลย์ · บิวเรน · ลิฟวิงสตัน · แมคเลน · ฟอร์ไซท์ · เวบสเตอร์ · อัพเชอร์ · คัลฮูน · บูแคนัน · เคลย์ตัน · เวบสเตอร์ · เอเวอเรตต์ · มาร์ซี · แคสส์ · แบล็ก · ซูเวิร์ด · วอชเบิร์น · ฟิช · อีวาร์ตส์ · เบลน · ฟรีลิงฮีวเซ็น · บายาร์ด · เบลน · ฟอสเตอร์ · เกรแฮม · ออลนีย์ · เชอร์แมน · เดย์ · เฮย์ · รูท · เบคอน · น็อกซ์ · ไบรย์อัน · แลนซิง · คอลบีย์ · ฮิวจ์ส · เคลล็อก · สติมสัน · ฮัลล์ · สเต็ททิเนียส · เบิร์นส · มาร์แชล · แอคีสัน · ดัลเลส · เฮอร์เตอร์ · รัสก์ · โรเจอร์ · คิสซิงเกอร์ · แวนซ์ · มัสกีย์ · เฮก · ชูลทซ์ · เบเกอร์ · อีเกิลเบอร์เกอร์ · คริสโตเฟอร์ · อาลไบรต์ · พอเวลล์ · ไรซ์ · คลินตัน · เคร์รี · ทิลเลอร์สัน · พอมเพโอ · บลิงเคน |  |